Pekindagi qishki Olimpiada o'yinlari ochilish marosimi — suratlarda

Bugun xitoy poytaxti Pekin shahrida xxIV qishki Olimpiada o'yinlariga start berildi. “Bugun suratlari”ning bugungi sonini mazkur Olimpiadaning ochilish marosimidan olingan suratlarga bag'ishlaymiz. Ochilish marosimi Pekindagi “Qush uyasi” maydonida bo'lib o'tdi. Mazkur majmua 2008 yilgi Pekin yozgi Olimpiada o'yinlari uchun qurilgan edi va uning ochilish marosimi ham ushbu stadionda bo'lgan edi.
Prezident Shavkat Mirziyoev 2022 yilgi qishki Olimpiya o'yinlarining ochilish marosimida ishtirok etish uchun Pekin shahriga tashrif buyurdi. xitoy poytaxtining “Shoudu” xalqaro aeroportida davlat rahbarini ushbu mamlakatning rasmiy shaxslari kutib oldi.